અમદાવાદ: વસ્ત્રાપુર વિસ્તારમાં આવેલી જે.જી. કોલેજમાં આજે સવારે ૧૦ થી ૧પ લુખ્ખાં તત્ત્વોએ કોલેજના મહિલા સિક્યોરિટી અને અન્ય સિક્યોરિટી સ્ટાફ સાથે મારામારી કરી હતી અને મહિલાઓનાં કપડાં ફાડી નાખ્યાં હતાં. આ અંગે પોલીસને જાણ કરાતાં વસ્ત્રાપુર પોલીસ ઘટનાસ્થળે દોડી ગઇ હતી. હાલમાં સિક્યોરિટી સ્ટાફ દ્વારા ફરિયાદ નોંધાવવાની તજવીજ હાથ ધરવામાં આવી છે. મળતી માહિતી મુજબ વસ્ત્રાપુરની જે.જી. કોલેજમાં યુનાઇટેડ ઇન્ડિયા સિક્યોરિટીને કોલેજમાં સિક્યોરિટીનો કોન્ટ્રાકટ અપાયો છે.